Lacuna (mare)
Vide etiam paginam discretivam: Lacuna. Lacuna vel lacus maritimus, vel lacus, vel fortasse palus marina sive limnothalassa, sive vadum maris est humile aquae salsae vel amarae corpus, quod vadosus vel expositus pulvinus sabulosus, scopulus curalii, vel proprietas similis a mari altiore separat. Linguis terrae harenosis longissimis saepe lacunae a mari separatae sunt. Lacunae a fluminibus aquae dulcis aestuaria appellantur. Plures lacunae varia nomina habent: Fretum Albemarle in Carolina Septentrionali; Magnus Sinus Meridianus, inter Insulam Longam et obices litoreos Insulae Ignis in Novo Eboraco; Sinus Vectae, qui Urbem Oceani a reliquo Vigorniensi comitatu in Terra Mariae separat; Flumen Banana in Florida; et Lacus Illawarra in Nova Cambria Australi. In America Australi, verbum lacuna (Hispanice laguna) saepe merum lacum describit, sicut Lacuna Catemaco. Lacuna salsa apud poetas usu metaphorico mare signficare potest,, alibi autem, imprimis in biologia, quamvis lagunam sive paludem aquae salsae.